**Budapest Főváros II. Kerületi Önkormányzat**

**Polgármester\_\_\_\_\_\_\_\_\_\_\_\_\_\_\_\_\_\_\_\_\_\_\_**

**A polgármesternek -**

**a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló**

**2011. évi CXXVIII. törvény 46. (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján -**

**a Budapest Főváros II. Kerületi Önkormányzat Gazdasági és Tulajdonosi Bizottságának**

**feladat- és hatáskörében eljárva**

**2020. november 30. napján meghozott döntései**

**1. pont:**

Döntés a közút kezelőjének felelősségével kapcsolatos kárigényekről

Előterjesztő: Vincek Tibor, a Műszaki Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 256/2020.(XI.30.) határozata,**

mely határozat a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Békés Ügyvédi Iroda által az RJW-765 forgalmi rendszámú, Lexus ES típusú gépjármű 2020. október 20-án 19:23 órakor történt káreseményével kapcsolatban 2020. november 4-én előterjesztett kárigény jogalapját elismeri, és hozzájárul ahhoz, hogy a kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a Biztosító által megállapított kárösszeg 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2020. december 31.

**Budapest Főváros II. Ker. Önkormányzat**

**Gazdasági és Tulajdonosi Bizottságának 257/2020.(XI.30.) határozata,**

mely határozat a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a D.N.D. Logistic Service s.r.o. a KNOOO23 forgalmi rendszámú, Mercedes E400 típusú gépjármű 2020. október 16-án 19:30 órakor történt káreseményével kapcsolatban 2020. október 21-én előterjesztett kárigény jogalapját elismeri, és hozzájárul ahhoz, hogy a kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a Biztosító által megállapított kárösszeg 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2020. december 31.

**Budapest Főváros II. Ker. Önkormányzat**

**Gazdasági és Tulajdonosi Bizottságának 258/2020.(XI.30.) határozata,**

mely határozat a veszélyhelyzet kihirdetéséről szóló 478/2020. (XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy Kozák László Sándor által a PLJ-888 forgalmi rendszámú, Toyota Avensis típusú gépjármű 2020. október 10-én 16:30 órakor történt káreseményével kapcsolatban 2020. október 29-én előterjesztett kárigény jogalapját elismeri, és hozzájárul ahhoz, hogy a kárt az Önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a Biztosító által megállapított kárösszeg 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2020. december 31.

**2. pont:**

Javaslat Stefanovits Pál professzor, vegyészmérnök, talajtan tudós tiszteletére állítandó emléktábla elhelyezésére

Előterjesztő: Ötvös Zoltán Ernő az Intézményirányítási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 259/2020.(XI.30.) határozata,**

A veszélyhelyzet kihirdetéséről szóló 478/2020. (XI.3.) Korm. rendelet, valamint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester **hozzájárul** Stefanovits Pál professzor, vegyészmérnök, talajtan tudós tiszteletére állítandó emléktábla elhelyezéséhez a 1023 Budapest II. kerület, Frankel Leó út 9. sz. (hrsz. 13490) ingatlan homlokzatán.

A Polgármester felkéri a Jegyző útján a Humánszolgáltatási Igazgatóság Intézményirányítási Osztály vezetőjét a szükséges intézkedések megtételére.

**Felelős:** Polgármester

**Határidő:** azonnal

**3. pont:**

Tulajdonosi döntés a 13235/56 hrsz. alatt nyilvántartott 1024 Budapest II. kerület Keleti Károly u. 50. sz. alatti társasház alapító okiratának módosításáról

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 260/2020.(XI.30.) határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Budapest *Főváros II. Kerületi Önkormányzat a korábbi, 88/2008. (IV.09.) és a 237/2012. (VIII.30.) számú határozatait fenntartja, amelyekkel hozzájárult a 13235/56 helyrajzi szám alatti Társasház közös tulajdonában álló, az alapító okiratban a XVII. számmal feltüntetett pincéből 10,00 m2 terület, és a közös tulajdonú XVI. számmal jelölt alagsori folyosóból 9 m2 terület értékesítéséhez Lengyel Zsolt vevő részére 812.500,-Ft vételár megfizetése ellenében, továbbá hozzájárul KERAMITA Bt. tulajdonostárs részére 500.000.-Ft vételár megfizetése ellenében a XXI. számmal feltüntetett 11,55 m2 alapterületű mosókonyha helyiség elidegenítéséhez. Továbbá hozzájárul dr. Hankóczki Zoltán ügyvéd által 2020. november 3. napján benyújtott alapító okirat módosításhoz az A-PONTON Kft. által készített és a földhivatal által 7108/697/2015 iktatószámon 2018. július 16. napján záradékolt szintenkénti változási vázrajzokban foglaltak szerint az alábbi feltételekkel:*

A Társasház tulajdont alapító okiratot módosító okiratot ki kell egészíteni az ingatlan-nyilvántartásról szóló 1997. évi CXLI. törvény végrehajtásáról szóló 109/1999. (XII. 29.) FVM rendelet 73. § (2) bekezdés b) pontjában foglalt adatokkal.

Az Önkormányzatot az alapító okirat módosítással és annak ingatlan-nyilvántartási bejegyzésével kapcsolatban költség nem terhelheti, és az Önkormányzattal szemben az alapító okirat módosítással kapcsolatban semmiféle igényt érvényesíteni nem lehet.

Amennyiben a jelen határozat szerinti Társasház tulajdont alapító okiratot módosító okiratnak a tulajdonostársak által történő aláírására, a jelen határozat kézhezvételétől számított legkésőbb 12 hónapon belül nem kerül sor, úgy a jelen határozat hatályát veszti.

A fenti feltételek teljesítése esetén a Polgármester jogosult a Társasház tulajdont alapító okiratot módosító okiratnak az aláírására az önkormányzati tulajdon képviseletében.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy a szükséges intézkedéseket tegyék meg.

**Felelős:** Polgármester

**Határidő:** 30 nap

**4. pont:**

Tulajdonosi hozzájárulás a Budapest II. ker., 13712/0/A/5 hrsz. alatt felvett, természetben 1027 Budapest, Csalogány utca 53. alagsor 5. sz. alatti helyiség felújítási/átalakítási munkáihoz, valamint döntés bérleti díjfizetés alóli mentességről

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 261/2020.(XI.30.) határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat **tulajdonosi hozzájárulását adja** ahhoz, hogy **Pachert Csaba** (lakcím:….) bérlő a Budapest II. kerület, 13712/0/A/5 hrsz. alatt felvett, természetben 1027 Budapest, Csalogány utca 53. alagsor 5. sz. alatti üzlethelyiséget **felújítsa/átalakítsa** a 2020. november 11. napján kelt kérelmében és az annak mellékletét képező dokumentumokban foglaltak szerint, az alábbi feltételekkel.

1. **Bontási munkák**

- galéria elbontása

- elektromos vezetékhálózat lebontása kiegészítő szerelvényekkel

- vakolatleverések bontási törmelékek elszállításával

2. **Építészeti átalakítások**

- új, acélszerkezetű galéria kialakítása

- mosdóhelyiség kialakítása (zuhanyozó, mosdó, WC) gipszkarton fallal

3. **Felületképzések, burkolatok, vízszigetelés, nyílászárók**

- oldalfalak és mennyezet festése légáteresztő festékkel

- padlóburkolatok készítése (vinyl, hidegburkolat),

- oldalfalon csempe (mosdóhelyiségben)

- használati víz elleni szigetelés a mosdóhelyiségben

- nyílászárók mázolása

4. **Elektromos felújítások**

- elektromos hálózat felújítása (dugaljak, kapcsolók, lámpatestek szerelése)

- elektromos teljesítmény 1x32A-re bővítése

- internet szolgáltatás bevezetése

5. **Gépészeti berendezések**

- elektromos konvektorok elhelyezése (dugvillával)

- új szaniterek elhelyezése (WC, mosdó, zuhanytálca) tartozékokkal

- mosdóhelyiségben új lefolyó- és vízvezeték hálózat kialakítása

- villanybojler felszerelése

6. **Bejárat, portál**

- bejárat mázolása antracit/fekete színben, ablak mázolása fehérre

A fenti munkák költségei kizárólag a Bérlőt terhelik.

A munkavégzés a hatályos jogszabályok alapján szükséges építési- és szakhatósági engedélyek alapján és birtokában történhet – a Bérlő kizárólagos költségére és mindenirányú felelősségére – az épület rendeltetésszerű használatának biztosítása mellett. A Bérlő a fenti munkák elvégzése során köteles a településképi bejelentési eljárásban hozott XXXVI/444-5/2020. számú határozatban foglaltakat betartani.

A Bérlő köteles a közműszolgáltatóval mellékvízmérős szolgáltatási szerződést kötni és fenntartani, a mellékvízóra kialakításának és későbbi hitelesítésének költségei a Bérlőt terhelik.

A felújítással/átalakítással összefüggésben alkalmazott műszaki megoldások, technológiák során a Bérlő köteles figyelemmel lenni a felújított terek épületfizikai minőségének biztosítására, azaz törekedni a megfelelő belső komfortállapotok, a szerkezetek állagvédelme és az ideális energetikai viszonyok összhangjának megtartására. A Bérlő kizárólagos felelőssége a beépítésre kerülő, helytelenül megválasztott anyagok, szerkezetek és rendszerek által előálló károsodások. Az épületfizikai minőség biztosítására a vonatkozó szakmai előírások, szakirányú direktívák és jogszabályok az irányadók. Fentiek egyetemlegesen érvényesek esetlegesen harmadik fél (társasház) részére a felújítással összefüggésben később jelentkező károk tekintetében, amelyek vonatkozásában Bérlő szavatossági kötelemmel tartozik.

A jelen tulajdonosi hozzájárulás alapján a Bérbeadónak és a Bérlőnek megállapodást kell kötnie, melyben rögzítésre kerül, hogy a helyiségben elvégezni kívánt, a fent felsorolt munkálatok költségei kizárólag a Bérlőt terhelik, milyen munkák kerülnek elvégzésre, mikor történik a munka megkezdése és befejezése, ezeket köteles Bérlő a Bérbeadó részére írásban bejelenteni és igazolni, valamint a bérleti jogviszony bármilyen jogcímen történő megszűnésekor a Bérlő az elvégzett munkák tekintetében nem jogosult az eredeti állapot helyreállítására. Az általa felszerelt, csak állagsérelemmel eltávolítható berendezéseket, tartozékokat nem szerelheti le, azok a beépítést követően a Bérbeadó tulajdonát képezik. A megállapodásban rögzíteni kell, hogy a Bérlőt terheli az általa beépített berendezési és felszerelési tárgyak, továbbá tartozékok karbantartása, cseréje, javítása, továbbá köteles azokat folyamatosan a rendeltetésszerű használatra alkalmas állapotban tartani.

A költségek megtérítésére Bérlő semmilyen jogcímen nem tarthat igényt sem a II. Kerületi Városfejlesztő Zrt.-vel, sem a tulajdonos Budapest Főváros II. Kerületi Önkormányzattal szemben, sem a bérleti jogviszony fennállása alatt, sem annak bármilyen okból való megszűnésekor.

A Bérlő köteles a munkát, annak megkezdésétől számított 3 hónapon belül befejezni.

A Bérlő a munkavégzés tényleges időtartamára, **de legfeljebb 3 hónapra** a bérleti díjfizetés alól **mentesül. A bérleti díjfizetés alóli mentesség a közös költség és egyéb szolgáltatási költségek megfizetésének kötelezettsége alól a Bérlőt nem mentesíti**.

A Bérlőt a díjmentesség csak a munka megkezdésére és befejezésére vonatkozó bejelentési kötelezettség betartása esetén illeti meg, a bejelentési kötelezettség elmulasztása esetén a díjfizetés alóli mentesség minden külön további nyilatkozat nélkül megszűnik.

Ha jelen hozzájárulás kézhezvételétől számított 15 napon belül a Bérlő a Bérbeadóval nem köti meg az engedélyezett munkák tárgyában a megállapodást, akkor a jelen hozzájárulás hatályát veszti és Bérlő nem jogosult a munkák elvégzésére.

A jelen hozzájárulás nem mentesíti a Bérlőt az alól, hogy a társasház tulajdonostársainak a társasházakról szóló 2003. évi CXXXIII. törvény 21. § (1) bekezdése szerinti hozzájárulását beszerezze, és a munka csak akkor kezdhető meg, ha a munkával közvetlenül érintett tulajdonostársak tulajdoni hányada szerinti legalább kétharmadának írásbeli hozzájáruló nyilatkozata rendelkezésre áll, amelynek beszerzésére a jelen határozatban meghatározott munkák elvégzése céljából az Önkormányzat, mint tulajdonostárs meghatalmazza Bérlőt.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját, hogy tegye meg a szükséges intézkedéseket.

**Felelős:** Polgármester

**Határidő:** 30 nap

**5. pont:**

A Budapest II. kerület, belterület 11510/45/A/2 hrsz-on nyilvántartott, 1026 Budapest, Szilágyi Erzsébet fasor 73. alagsor 1. szám alatt található ingatlan volt bérlőjének részletfizetés engedélyezése, valamint felszámolási eljárás szünetelése iránti kérelme

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 262/2020.(XI.30.) határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat a tulajdonában álló Budapest II. kerület, belterület 11510/45/A/2 helyrajzi számú, természetben 1026 Budapest, Szilágyi Erzsébet fasor 73. alagsor 1. szám alatt található, az ingatlan-nyilvántartás szerint 66 m2 alapterületű ingatlan volt bérlője, a Jólét és Szabadság Demokrata Közösség (székhelye: 1026 Budapest Szilágyi Erzsébet fasor 73., képviseli: Sass László elnök) részére, a volt bérlő 2020. november 10. napján kelt és benyújtott kérelmére, az adóssal szemben fennálló mindösszesen 15.767.540.- Ft összegű (a 235.V.0680/2016. számon foganatosított végrehajtási eljárásban nyilvántartott 6.910.277,- Ft tőke, 743.938.- Ft tőke után 2020. november 9-ig számolt kamat, 15.620,- Ft perköltség, 516.- Ft perköltség után 2020. november 9-ig számított kamata, valamint a 2015. augusztus 1. és 2017. február 13. napja között időszakban 8.857.263.- Ft tőke) tartozásra részlefizetést engedélyez azzal, hogy az adós köteles az Önkormányzat felé fennálló mindösszesen 15.767.540.- Ft összegű tartozását **60 havi** egyenlő részletben, minden hónap 15. napjáig előre esedékesen Budapest Főváros II. Kerületi Önkormányzat részére megfizetni. Az első részlet összege **262.930.- Ft**, minden további havi részlet összege egységesen **262.790.- Ft.**

A Polgármester egyidejűleg úgy dönt, hogy amennyiben az adós legkésőbb 2020. december 9. napjáig a jelen határozatban foglalt feltételekkel a részletfizetési megállapodást az Önkormányzattal megköti, úgy az Önkormányzat hozzájárul ahhoz, hogy az adós és az Önkormányzat, mint hitelező együttesen - a csődeljárásról és a felszámolási eljárásról szóló 1991. évi XLIX. törvény 6. § (3) bekezdésének bc) pontja és 26. § (4) bekezdése alapján - a Fővárosi Törvényszék előtt 1.Fpk.1610/2020. szám alatt folyamatban lévő felszámolás eljárás szünetelését kérje a bíróságtól.

A Polgármester továbbá úgy dönt, hogy amennyiben az adós a részletfizetési megállapodást 2020. december 9. napjáig nem köti meg, úgy a jelen határozat hatályát veszti és az Önkormányzat a Fővárosi Törvényszék előtt 1.Fpk.1610/2020. szám alatt folyamatban lévő felszámolás eljárásban a felszámolás iránti kérelmét fenntartja.

Amennyiben az adós bármely esedékes részlet megfizetésével 60 napot meghaladó késedelembe esik, a részletfizetési kedvezmény megszűnik, a megállapodás hatályát veszti, és a teljes tartozás egy összegben esedékessé válik, ezzel egyidejűleg az Önkormányzat kéri a Fővárosi Törvényszék előtt 1.Fpk.1610/2020. szám alatt folyamatban lévő felszámolás eljárás folytatását, vagy ha az a késedelem időpontjában szünetelés folytán már megszűnt, ismét felszámolási eljárást indít az adós ellen.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 2020. december 10.

**6. pont:**

Döntés a Budapest II. kerület, belterület 13684/0/A/4 helyrajzi számú, „üzlethelyiség” megnevezésű ingatlanra vonatkozó bérleti szerződés felmondásáról

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 263/2020.(XI.30.) határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester megállapítja, hogy a Budapest Főváros II. Kerületi Önkormányzat tulajdonában álló, a **Budapest II. kerület, belterület 13684/0/A/4 hrsz-on nyilvántartott**, **természetben 1027 Budapest, Margit krt 54. fszt.** alatt található, **106 m2** területű (80 m2 területű üzlethelyiség és az alapító okirat szerint hozzátartozó 26,4 m2, kerekítve 26 m2 területű pincei raktár), **üzlethelyiség** megnevezésű ingatlanra a **Takarékbank Zártkörűen Működő Részvénytársaság** (rövidített név: Takarékbank Zrt., székhely: 1117 Budapest, Magyar Tudósok körútja 9. G. ép., Cg.: 01-10-140275, képviseli: Martzy Antal vezérigazgató-helyettes és Darazsacz Péter gazdasági igazgató) bérlővel 2020. április 02. napján kötött – 1995. szeptember 25. napjától jogfolytonos - bérleti szerződés alapján fennálló bérleti jogviszony a bérlő 2020. november 02. napján kelt és 2020. november 13. napján érkezett felmondása következtében a Ptk. 6:339. § (1) bekezdés c) pontja értelmében **2020. november 30. napjával** megszűnik.

A bérlő köteles a bérleményt **2020. december 01. napján** ingóságaitól kiürítve, rendeltetésszerű használatra alkalmas állapotban a bérbeadó képviselője részére átadni, és a birtokbaadással egyidejűleg igazolni, hogy a bérleményre díjtartozás nem áll fenn. Amennyiben a bérlő a felmondási határidő lejártakor a bérleményt nem adja vissza a bérbeadó birtokába, valamint tartozását nem fizeti meg, úgy a Budapest Főváros II. Kerületi Önkormányzat a bérlemény kiürítésére peres eljárást, valamint az esetleges díjhátralék, a használati díj, azok kamatai, továbbá a perrel felmerült költségek megfizetésére peres vagy felszámolási eljárást indít.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 15 nap

**7. pont:**

Döntés a 1027 Budapest, Varsányi Irén utca 33/A. szám alatt található, Budapest II. kerület, belterület 13694/4/A/1 és 13694/4/A/2 helyrajzi számú, üzlethelyiség megnevezésű ingatlan bérlője által benyújtott együttes vételi kérelem tárgyában

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 264/2020.(XI.30.) határozata,**

amely határozat a veszélyhelyzet kihirdetéséről szóló 478/2020.(XI.3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020.(XI.13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a **Gazdasági és Tulajdonosi Bizottság 205/2020.(X.6.) határozatát módosítja** és aBudapest Főváros II. Kerületi Önkormányzat a tulajdonában álló, Budapest II. kerület, belterület **13694/4/A/1 hrsz**.-on nyilvántartott, természetben **1027 Budapest, Varsányi Irén u. 33/A.** szám alatt található**, 28 m2** területű, **üzlethelyiség** megnevezésű, valamint a Budapest II. kerület, belterület **13694/4/A/2 hrsz**.-onnyilvántartott, természetben **1027 Budapest, Varsányi Irén u. 33/A.** szám alatt található, **24 m2** területű, **üzlethelyiség** megnevezésű, **funkcionálisan egy egységet képező, egybenyitott és természetben együtt hasznosított** ingatlanokat a **Gastro Rooster Korlátolt Felelősségű Társaság** (rövidített elnevezés: Gastro Rooster Kft., Cg.01-09-994002, székhely: 1093 Budapest, Bakáts tér 12., képviseli: Beszédes Tamás ügyvezető) **bérlő** részére **együttesen 36.700.000.-Ft, azaz harminchatmillió-hétszázezer forint** forgalmi értékből megállapított **vételáron értékesíti** azzal, hogy a bérlőnek a szerződéskötés időpontjában sem bérleti díj-, közös költség-, késedelmi kamat tartozása, sem adó vagy adók módjára behajtandó köztartozása vagy a társadalombiztosítási alap javára teljesítendő tartozása nem állhat fenn, melyeket a bérlő hitelt érdemlően igazolni köteles.

Amennyiben a bérlő az adásvételi szerződést az ajánlati kötöttség idején belül nem köti meg *–* mely a Vagyonhasznosítási és Ingatlan-nyilvántartási Osztály által megküldendő eladási ajánlat kézhezvételét követő 60 nap *–*, akkor a határozat minden külön jogcselekmény nélkül hatályát veszti.

A bérlő a Budapest Főváros II. Kerületi Önkormányzat, mint tulajdonossal 2015. május 21. napján kötött – és a bérlő adataiban bekövetkezett változás miatt 2017. november 03. napján módosított – bérleti szerződés alapján 2015. július 01. napjától kezdődően határozatlan idejű bérleti szerződést. A helyiség értékesítésére a 34/2004.(X.13.) önkormányzati rendelet 23.§ (1) bekezdésében foglaltak szerint kerül sor.

A Polgármester felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 60 nap

**8. pont:**

Kérelem a 13712/0/A/11 hrsz. alatt nyilvántartott, 1027 Budapest, Csalogány utca 53. félemelet 6. szám alatti lakás bérleti szerződésének közös megegyezéssel, pénzbeli térítés ellenében történő megszüntetésére **Zárt anyag!**

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

**Budapest Főváros II. Ker. Önkormányzat**

**Gazdasági és Tulajdonosi Bizottságának 265/2020.(XI.30.) határozata,**

amely határozat a veszélyhelyzet kihirdetéséről szóló 478/2020. (XI. 3.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése, valamint Budapest Főváros II. Kerületi Önkormányzat Polgármesterének 3/2020. (XI. 13.) normatív utasítása alapján a képviselő-testületről a bizottságra átruházott feladat- és hatáskörében eljárva a Polgármester döntésén alapul az alábbiak szerint:

A Polgármester úgy dönt, hogy a Budapest Főváros II. Kerületi Önkormányzat **hozzájárul** Pelyhe István, mint bérlő és a Budapest Főváros II. Kerületi Önkormányzat, mint bérbeadó között 2013. november 20. napján a Budapest II. kerület, belterület 13712/0/A/11 hrsz. alatt nyilvántartott, 1027 Budapest, Csalogány utca 53. félemelet 6. szám alatti 1 szobás, komfortos, 37 m² alapterületű lakás tekintetében létrejött, határozatlan időre szóló **bérleti szerződés közös megegyezéssel történő** **megszüntetéséhez.**

A lakásbérleti szerződés közös megegyezéssel történő megszüntetése esetére a Budapest Főváros II. Kerületi Önkormányzat a lakás forgalmi értékének 25%-át, **6.925.000,- Ft,** azaz **hatmillió-kilencszázhuszonötezer forint pénzbeli térítést állapít meg Pelyhe István** bérlő részére.

A pénzbeli térítés összegéből a bérbeadó levonja a lakást terhelő közüzemi díjtartozásokat, a bérleti díjhátralékot és azok törvényes mértékű késedelmi kamatát, valamint a bérlőt terhelő, a lakás rendeltetésszerű használatra alkalmas állapota helyreállításához szükséges, a bérlő által el nem végzett munkák ellenértékét, beleértve a lakás burkolatainak, ajtóinak, ablakainak és berendezéseinek karbantartására, felújítására, pótlására, illetőleg cseréjére fordítandó összeget is.

A bérbeadó a bérlőt terhelő, a lakás rendeltetésszerű használatra alkalmas állapotba hozásához szükséges, a bérlő által el nem végzett munkák (burkolat javítás, szigetelés, fűtés-ellenőrzés, javítás, elektromos felülvizsgálat, festés, mázolás) ellenértékét 185.000,- Ft összegben határozza meg.

A bérlő részére járó pénzbeli térítés összegének kifizetésére a lakásnak a bérlő által történő kiürítése és kulcsainak leadása után 8 napon belül kerül sor.

A bérlő részére fizetendő pénzbeli térítés összegének kifizetése az Önkormányzat 2020. évi költségvetéséről szóló 3/2020. (II. 28.) önkormányzati rendeletben a Felhalmozási céltartalékok között „Lakásgazdálkodási feladatokhoz” elkülönített összeg terhére történik.

A bérleti szerződés közös megegyezéssel történő megszüntetésére vonatkozó megállapodásban ki kell kötni a bérlő azon nyilatkozatát, hogy az Önkormányzattal szemben elhelyezési igényt nem támaszt. Amennyiben a bérlő a megállapodást jelen határozatról történő értesítés kézhezvételétől számított 60 napon belül nem köti meg, úgy a határozat hatályát veszti, és abból sem jogok, sem kötelezettségek nem keletkeznek.

A Polgármester felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 2021. március 31.

Budapest, 2020. november 30.

**Őrsi Gergely**

**polgármester**